Euroopan yhteisön ja Kambodzan kuningaskunnan välinen tekstiilituotteiden kauppaa koskeva sopimus - Pöytäkirja A - Pöytäkirja B - Yhteisesti hyväksytty pöytäkirjamerkintä



Virallinen lehti nro L 215 , 13/08/1999 s. 0002 - 0042

L 027 02/02/2000 P. 2



Euroopan yhteisön ja Kambodzan kuningaskunnan välinen tekstiilituotteiden kauppaa koskeva SOPIMUS EUROOPAN YHTEISÖ, ja KAMBODZAN KUNINGASKUNTA, jotka HALUAVAT edistää Euroopan yhteisön, jäljempänä "yhteisö", ja Kambodzan kuningaskunnan, jäljempänä "Kambodza", välisen tekstiilituotteiden kaupan järjestelmällistä ja oikeudenmukaista kehitystä pyrkimällä pysyvään yhteistyöhön kaupankäynnin täyden suojan varmistavissa oloissa, OVAT SOPINEET SEURAAVAA: 1 artikla 1. Tätä sopimusta sovelletaan liitteessä I lueteltujen Kambodzasta peräisin olevien tekstiilituotteiden kauppaan. 2. Liitteessä I lueteltujen ja Kambodzasta peräisin olevien tuotteiden vientiin Kambodzasta yhteisöön ei tämän sopimuksen voimaan tullessa sovelleta määrällisiä rajoituksia. Määrällisiä rajoituksia voidaan kuitenkin myöhemmin ottaa käyttöön 4 artiklassa määrätyin edellytyksin. 3. Jos määrällisiä rajoituksia otetaan käyttöön, määrällisten rajoitusten alaisten tekstiilituotteiden vientiin sovelletaan pöytäkirjassa A määrättyä kaksinkertaisen tarkkailun järjestelmää. 4. Tämän sopimuksen tullessa voimaan liitteessä II lueteltujen tuotteiden vientiin, joka ei ole määrällisten rajoitusten alaista, sovelletaan 3 kohdassa tarkoitettua kaksinkertaisen tarkkailun järjestelmää. 5. Kun 11 artiklassa määrätyn menettelyn mukaiset neuvottelut on käyty, niiden liitteessä I lueteltujen tuotteiden vientiin, joka on ainoastaan liitteessä II lueteltujen määrällisten rajoitusten alainen, voidaan tämän sopimuksen voimaantulon jälkeen soveltaa 2 kohdassa tarkoitettua kaksinkertaisen tarkkailun järjestelmää tai yhteisön käyttöön ottamaa ennakkotarkkailujärjestelmää. 2 artikla 1. Tämän sopimuksen soveltamisalaan kuuluvien tekstiilituotteiden yhteisöön tulevaan tuontiin ei sovelleta tässä sopimuksessa vahvistettavia määrällisiä rajoituksia, jos kyseiset tuotteet ilmoitetaan jälleenvietäviksi yhteisön ulkopuolelle yhteisössä voimassa olevaa hallinnollista valvontajärjestelmää noudattaen joko samassa tilassa tai jalostettuina. Edellä mainittujen edellytysten mukaisesti yhteisöön tuotujen tuotteiden kulutukseen luovuttamiseen vaaditaan kuitenkin Kambodzan viranomaisten antama vientilisenssi ja pöytäkirjan A määräysten mukainen alkuperätodistus. 2. Jos yhteisön viranomaiset toteavat, että tekstiilituotteiden tuonti on vähennetty tässä sopimuksessa vahvistettavista määrällisistä rajoituksista, mutta että tuotteet on sen jälkeen jälleenviety yhteisön ulkopuolelle, viranomaiset ilmoittavat Kambodzan viranomaisille neljän viikon kuluessa kyseiset määrät ja antavat luvan tuoda vastaavan määrän samoja tuotteita, joita ei vähennetä tässä sopimuksessa vahvistettavista tapauksen mukaan joko kuluvan tai seuraavan vuoden määrällisistä rajoituksista. 3 artikla Jos määrällisiä rajoituksia otetaan käyttöön 4 artiklan mukaisesti, sovelletaan seuraavia määräyksiä: 1) Seuraavaa sopimusvuotta varten vahvistetun määrällisen rajoituksen jonkin osuuden ennakkokäyttö sallitaan kunakin sopimusvuonna jokaisen tuoteluokan osalta enintään viiteen prosenttiin asti meneillään olevan sopimusvuoden määrällisestä rajoituksesta. Ennakolta toimitetut määrät vähennetään vastaavista, seuraavaa sopimusvuotta varten vahvistetuista määrällisistä rajoituksista. 2) Kunkin sopimusvuoden aikana käyttämättä jääneet määrät saa siirtää seuraavan vuoden vastaavaan määrälliseen rajoitukseen jokaisen tuoteluokan osalta enintään kymmeneen prosenttiin asti meneillään olevan sopimusvuoden määrällisestä rajoituksesta. 3) Ryhmään I kuuluvien tuoteluokkien välisiä siirtoja saa tehdä ainoastaan seuraavissa tapauksissa: - siirrot luokkien 2 ja 3 välillä ja luokasta 1 luokkiin 2 ja 3 voidaan tehdä enintään 12 prosenttiin asti sen luokan määrällisestä rajoituksesta, johon siirto tehdään, - siirrot luokkien 4, 5, 6, 7 ja 8 välillä voidaan tehdä enintään 12 prosenttiin asti sen luokan määrällisestä rajoituksesta, johon siirto tehdään. Ryhmien II, III, IV ja V mihin tahansa luokkaan voidaan siirtää tuotteita mistä tahansa ryhmien I, II, III, IV ja V luokasta tai luokista enintään 12 prosenttiin asti sen luokan määrällisestä rajoituksesta, johon siirto tehdään. 4) Edellä tarkoitettuihin siirtoihin sovellettava vastaavuustaulukko on tämän sopimuksen liitteessä I. 5) Minkään luokan tuotteiden edellä olevan 1, 2 ja 3 kohdan määräysten keräytyvästä soveltamisesta johtuva lisäys ei saa sopimusvuoden aikana ylittää seuraavia rajoituksia: - 17 prosenttia ryhmiin I, II, III, IV ja V kuuluvien tuoteluokkien osalta. 6) Kambodzan viranomaisten on ilmoitettava vähintään 15 päivää etukäteen 1, 2 ja 3 kohdan määräysten soveltamisesta. 4 artikla 1. Tämän sopimuksen liitteessä I lueteltujen tekstiilituotteiden vientiin voidaan soveltaa määrällisiä rajoituksia seuraavissa kohdissa vahvistetuin edellytyksin. 2. Jos yhteisö havaitsee käyttöön otetun hallinnollisen valvontajärjestelmän mukaisesti, että Kambodzasta peräisin olevien tuotteiden tuonnin taso tietyssä liitteen I luetteloon kuuluvassa luokassa ylittää kaikista lähteistä yhteisöön edellisena vuotena tuotujen kyseisen luokan tuotteiden kokonaistuonnin seuraavilla määrillä: - kaksi prosenttia ryhmän I tuoteluokkien osalta, - kahdeksan prosenttia ryhmän II tuoteluokkien osalta, - 15 prosenttia ryhmien III, IV ja V tuoteluokkien osalta, se voi pyytää tämän sopimuksen 11 artiklassa määrättyä menettelyä noudattaen neuvottelujen aloittamista, jotta tällaisen tuoteluokan tuotteiden osalta voidaan sopia asianmukaisesta rajoituksesta. 3. Kunnes molempia osapuolia tyydyttävään ratkaisuun on päästy, Kambodza sitoutuu neuvottelupyynnön esittämispäivästä alkaen keskeyttämään kyseiseen luokkaan kuuluvien tuotteiden viennin yhteisöön tai rajoittamaan sitä yhteisön ilmoittamalle tasolle taikka yhteisön määrittelemälle yhdelle tai useammalle yhteisön markkinoiden alueelle. Yhteisö antaa luvan niiden kyseiseen luokkaan kuuluvien tuotteiden tuontiin, jotka on lähetetty Kambodzasta ennen neuvottelupyynnön esittämispäivää. 4. Jos sopimuspuolet eivät neuvotteluissa pääse tyydyttävään ratkaisuun 11 artiklassa määrätyn ajan kuluessa, yhteisöllä on oikeus ottaa käyttöön lopullinen määrällinen rajoitus, jonka vuosittainen taso ei ole alhaisempi kuin 2 kohdassa olevaa menetelmää soveltamalla saatu taso tai alhaisempi kuin 106 prosenttia sen tuonnin tasosta, joka saavutettiin sitä vuotta edeltävänä kalenterivuotena, jona tuonti ylitti 2 kohdassa olevaa menetelmää soveltamalla saadun tason ja antoi aiheen pyytää neuvotteluja, sen mukaan, kumpi näistä on korkeampi. Näin määrättyä vuotuista tasoa tarkistetaan ylöspäin 11 artiklassa mainittua menettelyä noudattaen käytyjen neuvottelujen jälkeen 2 kohdassa vahvistettujen edellytysten täyttämiseksi, jos kyseisen tuotteen yhteisöön tulevan kokonaistuonnin kehitys sitä edellyttää. 5. Tämän artiklan mukaisesti käyttöön otettujen määrällisten rajoitusten vuotuinen kasvu määritetään pöytäkirjan B määräysten mukaisesti. 6. Tämän artiklan määräyksiä ei sovelleta, jos 2 kohdassa määrätyt prosenttiosuudet on saavutettu sen vuoksi, että kokonaistuonti yhteisöön on vähentynyt, eikä sen vuoksi, että Kambodzasta peräisin olevien tuotteiden vienti on kasvanut. 7. Jos 2, 3 ja 4 kohdan määräyksiä sovelletaan, Kambodza sitoutuu myöntämään vientilisenssit vahvistetun määrällisen rajoituksen määrään asti tuotteille, joiden toimittamisesta on sovittu ennen määrällisen rajoituksen käyttöön ottamista. 8. Siihen asti, kun 9 artiklan 6 kohdassa tarkoitetut tilastotiedot annetaan tiedoksi, tämän artiklan 2 kohtaa sovelletaan yhteisön viimeksi ilmoittamien vuositilastojen perusteella. 5 artikla 1. Jotta varmistettaisiin tämän sopimuksen tehokas toiminta, yhteisö ja Kambodza sopivat tekevänsä täysimääräisesti yhteistyötä estääkseen tämän sopimuksen kiertämisen, tutkiakseen sitä sekä toteuttaakseen kaikki sen johdosta tarvittavat oikeudelliset ja/tai hallinnolliset toimenpiteet, tapahtuipa sopimuksen kiertäminen uudelleenlastauksen tai uudelleenreitityksen avulla, tekemällä vääriä alkuperämaata tai -paikkaa koskevia ilmoituksia, asiakirjaväärennöksiä, vääriä ilmoituksia kauppatavaroiden kuitusisällöstä, määristä, kuvauksesta tai luokittelusta taikka muulla tavalla. Tämän mukaisesti Kambodza ja yhteisö sopivat antavansa tarvittavat säännökset ja ottavansa käyttöön hallinnolliset menettelyt, joiden perusteella voidaan toimia tehokkaasti tällaista sopimuksen kiertämistä vastaan ja joihin sisältyy oikeudellisesti sitovien korjaavien toimenpiteiden käyttöönotto asianomaisia viejiä ja/tai tuojia kohtaan. 2. Jos yhteisö katsoo käytettävissä olevien tietojen perusteella, että tätä sopimusta kierretään, se neuvottelee Kambodzan kanssa molempia sopimuspuolia tyydyttävän ratkaisun löytämiseksi. Nämä neuvottelut käydään mahdollisimman pian ja viimeistään 30 päivän kuluessa niitä koskevan pyynnön esittämisestä. 3. Kunnes 2 kohdassa tarkoitetuissa neuvotteluissa on päästy tulokseen, Kambodza toteuttaa yhteisön sitä pyytäessä ennalta ehkäisevänä toimenpiteenä tarpeelliset toimenpiteet sen varmistamiseksi, että jos sopimuksen kiertämisestä esitetään riittävät todisteet, 2 kohdassa tarkoitettujen neuvottelujen tuloksena todennäköisesti sovittavat, 4 artiklan nojalla vahvistettujen määrällisten rajoitusten mukautukset voidaan kohdistaa siihen kiintiövuoteen, jona 2 kohdan mukaisesti esitettiin pyyntö neuvottelujen aloittamiseksi, tai seuraavaan vuoteen, jos kyseisen vuoden kiintiö on jo käytetty loppuun. 4. Jos sopimuspuolet eivät 2 kohdassa tarkoitetuissa neuvotteluissa saavuta molempia sopimuspuolia tyydyttävää ratkaisua, yhteisöllä on oikeus: a) lukea kyseessä olevat määrät 4 artiklassa vahvistettuihin määrällisiin rajoituksiin, kun on riittävää näyttöä siitä, että Kambodzasta peräisin olevia tuotteita on tuotu yhteisöön tätä sopimusta kiertäen; b) kieltää tuomasta kyseisiä tuotteita, kun on riittävää näyttöä siitä, että Kambodzasta peräisin olevien tuotteiden kuitusisällöstä, määristä, kuvauksesta tai luokittelusta on esitetty vääriä tietoja; c) ottaa käyttöön Kambodzasta peräisin olevia tuotteita koskevia määrällisiä rajoituksia, jos kyseiset tuotteet eivät ole määrällisten rajoitusten alaisia, tai toteuttaa muita aiheellisia toimenpiteitä, jos ilmenee, että Kambodzan aluetta käytetään sellaisten tuotteiden uudelleenlastauksessa tai uudelleenreitityksessä, jotka eivät ole peräisin Kambodzasta. 5. Sopimuspuolet sopivat ottavansa käyttöön hallinnollisen yhteistyön järjestelmän kaikkien sopimuksen kiertämisestä aiheutuvien ongelmien ehkäisemiseksi ja niihin puuttumiseksi tehokkaasti tämän sopimuksen pöytäkirjan A määräysten mukaisesti. 6 artikla 1. Kambodza tarkkailee niiden tuotteiden vientiä yhteisöön, joihin sovelletaan rajoituksia tai tarkkailutoimenpiteitä. Jos perinteisessä kauppavirrassa esiintyy äkillinen ja vahingollinen muutos, yhteisöllä on oikeus pyytää neuvotteluja tyydyttävän ratkaisun löytämiseksi näihin ongelmiin. Nämä neuvottelut on käytävä 15 työpäivän kuluessa siitä, kun yhteisö on niitä pyytänyt. 2. Kambodza pyrkii huolehtimaan siitä, että määrällisten rajoitusten alaisten tekstiilituotteiden vienti yhteisöön jakautuu mahdollisimman tasaisesti koko vuodelle ottaen asianmukaisella tavalla huomioon erityisesti kausivaihtelut. 7 artikla Jos tämä sopimus sanotaan irti 14 artiklan 3 kohdan mukaisesti, tämän sopimuksen nojalla vahvistettuja määrällisiä rajoituksia alennetaan suhteessa kuluneeseen aikaan, jolleivät sopimuspuolet yhteisellä sopimuksella toisin päätä. 8 artikla 1. Tämän sopimuksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön, jäljempänä "yhdistetty nimikkeistö" tai lyhenteenä "CN", ja sen muutoksiin. Jos luokittelua koskeva päätös johtaa jonkin tämän sopimuksen soveltamisalaan kuuluvan tuotteen luokittelukäytännön tai tuoteluokan muuttumiseen, kyseisiin tuotteisiin sovelletaan sen käytännön tai luokan mukaista kauppamenettelyä, johon ne kuuluvat näiden muutosten jälkeen. Yhteisössä voimassa olevien menettelyjen mukaisesti tehdyt, tämän sopimuksen soveltamisalaan kuuluvien tuotteiden luokkiin vaikuttavat yhdistetyn nimikkeistön (CN) muutokset tai tavaroiden luokittelua koskevat päätökset eivät aiheuta tällä sopimuksella käyttöön otettujen määrällisten rajoitusten alenemista. 2. Tämän sopimuksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen perusteella. Näiden alkuperäsääntöjen mahdollisista muutoksista annetaan tieto Kambodzalle, eivätkä ne aiheuta tämän sopimuksen perusteella vahvistettujen määrällisten rajoitusten alenemista. Edellä mainittujen tuotteiden alkuperän tarkistusmenettelyt vahvistetaan pöytäkirjassa A. 9 artikla 1. Kambodza toimittaa komissiolle tuotteiden määrän ja arvon ilmaisevat, yhteisön jäsenvaltioiden mukaan eritellyt tarkat tilastotiedot kaikista niille tekstiilituotteiden luokille myönnetyistä vientilisensseistä, joihin sovelletaan tämän sopimuksen perusteella vahvistettuja määrällisiä rajoituksia tai kaksinkertaisen tarkkailun järjestelmää. 2. Yhteisö toimittaa Kambodzan viranomaisille tarkat tilastotiedot yhteisön viranomaisten myöntämistä tuontiluvista ja tuonnista niiden tuotteiden osalta, joihin sovelletaan 4 artiklan 2 kohdassa tarkoitettua järjestelmää. 3. Edellä tarkoitetut tiedot toimitetaan kaikkien tuoteryhmien osalta viimeistään tilastokuukautta seuraavan kuukauden loppuun mennessä. 4. Kambodza toimittaa yhteisön pyynnöstä tilastotiedot kaikkien liitteessä I lueteltujen tuotteiden tuonnista. 5. Jos vaihdettuja tietoja tarkasteltaessa käy ilmi, että vientiä ja tuontia koskevat tiedot poikkeavat toisistaan huomattavasti, voidaan aloittaa neuvottelut tämän sopimuksen 11 artiklassa määrättyä menettelyä noudattaen. 6. Tämän sopimuksen 4 artiklan määräysten soveltamista varten yhteisö sitoutuu toimittamaan Kambodzan viranomaisille ennen kunkin vuoden huhtikuun 30 päivää toimittajamaan ja yhteisön jäsenvaltion mukaan eritellyt edellisen vuoden tilastotiedot kaikkien tämän sopimuksen soveltamisalaan kuuluvien tekstiilituotteiden tuonnista. 10 artikla Sopimuspuolet sitoutuvat tarkastelemaan vuosittain 11 artiklassa määrättyjen neuvottelujen yhteydessä tekstiilituotteiden ja vaatteiden kaupan kehitystä 9 artiklassa tarkoitettujen tilastojen perusteella. 11 artikla 1. Jollei tässä sopimuksessa toisin määrätä, tässä sopimuksessa tarkoitettua neuvottelumenettelyä koskevat seuraavat määräykset: - neuvottelut käydään mahdollisuuksien mukaan säännöllisesti. Lisäksi voidaan käydä erityisiä lisäneuvotteluja, - neuvottelupyynnöt on annettava tiedoksi toiselle sopimuspuolelle kirjallisesti, - tarvittaessa neuvottelupyyntöä on kohtuullisen ajan ja joka tapauksessa viimeistään 15 päivän kuluessa ilmoituksesta seurattava selvitys olosuhteista, jotka pyynnön esittäneen sopimuspuolen mielestä oikeuttavat kyseisen pyynnön esittämiseen, - sopimuspuolten on aloitettava neuvottelut viimeistään yhden kuukauden kuluessa neuvottelupyynnön tiedoksi antamisesta ja pyrittävä pääsemään sopimukseen tai yhteisesti hyväksyttävään lopputulokseen viimeistään neuvottelujen alkua seuraavan kuukauden kuluessa, - edellä mainittua yhden kuukauden määräaikaa sopimukseen tai yhteisesti hyväksyttävään lopputulokseen pääsemiseksi voidaan pidentää yhteisellä sopimuksella. 2. Yhteisö voi 1 kohdan mukaisesti pyytää neuvotteluja silloin, kun se saa selville, että jonakin sopimuksen soveltamisvuonna yhteisössä tai sen jollain alueella syntyy vaikeuksia sen vuoksi, että tämän sopimuksen perusteella määrällisten rajoitusten kohteeksi asetetun tietyn ryhmään I kuuluvan tuoteluokan tuonti lisääntyy edellisvuoteen verrattuna jyrkästi ja merkittävästi. 3. Neuvotteluja käydään kumman tahansa sopimuspuolen pyynnöstä kaikista tämän sopimuksen soveltamisen yhteydessä ilmenevistä ongelmista. Kaikki tämän artiklan nojalla käytävät neuvottelut tapahtuvat yhteistyön hengessä ja siten, että pyrkimyksenä on sopimuspuolten välisten erimielisyyksien ratkaisu. 12 artikla Jos tavaramerkkien, teollisten mallien tai muiden teollis- ja tekijänoikeuksien suojelun osalta syntyy ongelmia, asiaan pyritään löytämään tyydyttävä ratkaisu käymällä neuvotteluja kumman tahansa sopimuspuolen pyynnöstä 11 artiklassa määrättyä menettelyä noudattaen. 13 artikla Tätä sopimusta sovelletaan alueisiin, joilla Euroopan yhteisön perustamissopimusta sovelletaan mainitussa sopimuksessa määrätyin ehdoin, sekä Kambodzan alueeseen. 14 artikla 1. Tämä sopimus tulee voimaan sitä päivää seuraavan kuukauden ensimmäisenä päivänä, jona sopimuspuolet ovat ilmoittaneet toisilleen tarvittavien menettelyjen päätökseen saattamisesta. Siihen saakka sopimusta sovelletaan väliaikaisesti vastavuoroisuuden pohjalta. 2. Tämä sopimus on voimassa 31 päivään joulukuuta 2002. Tämän sopimuksen toimintaa tarkastellaan ennen Kambodzan liittymistä Maailman kauppajärjestön jäseneksi tästä aiheutuvien seurausten huomioon ottamiseksi. 3. Kumpi tahansa sopimuspuoli voi milloin tahansa ehdottaa muutoksia tähän sopimukseen tai irtisanoa sopimuksen ilmoittamalla asiasta vähintään kuusi kuukautta ennen irtisanomista. Tällöin sopimus lakkaa olemasta voimassa kyseisen irtisanomisajan päättyessä. 4. Sopimuspuolet sopivat aloittavansa viimeistään kuusi kuukautta ennen tämän sopimuksen voimassaolon päättymistä neuvottelut mahdollisen uuden sopimuksen tekemiseksi. 5. Liitteet, pöytäkirjat, hyväksytyt neuvottelupöytäkirjat ja kirjeenvaihto tai tähän sopimukseen liitetyt kirjeet ovat erottamaton osa sopimusta. 15 artikla Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja khmerin kielellä, ja jokainen teksti on yhtä todistusvoimainen. Kambodzan kuningaskunnan puolesta Euroopan yhteisön puolesta LIITE I LUETTELO 1 ARTIKLASSA TARKOITETUISTA TUOTTEISTA 1. Jos luokkiin 1-114 kuuluvien tuotteiden perusainetta ei ole erikseen mainittu, näitä tuotteita pidetään yksinomaan villasta tai hienosta eläimenkarvasta, puuvillasta tai tekokuidusta koostuvina. 2. Vaatteet, joita ei voida tunnistaa miesten tai poikien taikka naisten tai tyttöjen vaatteiksi, luokitellaan naisten tai tyttöjen vaatteiksi. 3. Ilmaisulla "vauvanvaatteet" tarkoitetaan enintään myyntikokoa 86 olevia vaatteita. RYHMÄ I A >TAULUKON PAIKKA> RYHMÄ I B >TAULUKON PAIKKA> RYHMÄ II A >TAULUKON PAIKKA> RYHMÄ II B >TAULUKON PAIKKA> RYHMÄ III A >TAULUKON PAIKKA> RYHMÄ III B >TAULUKON PAIKKA> RYHMÄ IV >TAULUKON PAIKKA> RYHMÄ V >TAULUKON PAIKKA> LIITE II Tuotteet, jotka eivät ole määrällisten rajoitusten alaisia ja joihin sovelletaan sopimuksen 1 artiklan 4 kohdassa tarkoitettua kaksinkertaisen tarkkailun järjestelmää (Tässä liitteessä lueteltuihin luokkiin kuuluvien tuotteiden täydelliset kuvaukset ovat sopimuksen liitteessä I) Luokat: 4, 5, 6, 7, 8, 15, 21, 28, 73. PÖYTÄKIRJA A I OSASTO LUOKITTELU 1 artikla 1. Yhteisön toimivaltaiset viranomaiset sitoutuvat ilmoittamaan Kambodzalle kaikista yhdistetyn nimikkeistön (CN) muutoksista ennen kuin ne tulevat voimaan yhteisössä. 2. Yhteisön toimivaltaiset viranomaiset sitoutuvat ilmoittamaan Kambodzan toimivaltaisille viranomaisille kaikista tämän sopimuksen soveltamisalaan kuuluvien tuotteiden luokittelua koskevista päätöksistä viimeistään kuukauden kuluessa päätösten tekemisestä. Tämä ilmoitus sisältää: a) kyseisen tuotteiden kuvauksen; b) kyseisen tuoteluokan ja siihen liittyvät CN-koodit; c) päätöksen syyt. 3. Jos luokittelupäätöksestä seuraa luokittelukäytännön muutos tai jonkin tämän sopimuksen soveltamisalaan kuuluvan tuotteen luokan muuttuminen, yhteisön toimivaltaiset viranomaiset alkavat soveltaa päätöstä vasta 30 päivän kuluttua siitä päivästä, jona yhteisön ilmoitus on annettu. Ennen päätöksen soveltamisen alkamispäivää lähetettyihin tuotteisiin sovelletaan aikaisempaa luokittelukäytäntöä, jos kyseiset tuotteet esitetään tullille yhteisöön tuontia varten 60 päivän kuluessa kyseisestä päivästä. 4. Jos luokittelua koskeva yhteisön päätös, josta seuraa tämän sopimuksen soveltamisalaan kuuluvan tuotteen luokittelukäytännön tai luokittelun muutos, koskee sellaista tuoteluokkaa, johon sovelletaan määrällisiä rajoituksia, sopimuspuolet sopivat aloittavansa sopimuksen 11 artiklassa määrättyä menettelyä noudattaen neuvottelut täyttääkseen sopimuksen 8 artiklan 1 kohdan toisen alakohdan mukaisen velvoitteen. 5. Jos Kambodza ja yhteisön saapumistoimipaikan toimivaltaiset viranomaiset ovat eri mieltä tämän sopimuksen soveltamisalaan kuuluvien tuotteiden luokittelusta, tuoteluokka vahvistetaan väliaikaisesti yhteisön edustaman näkökannan perusteella siihen saakka, kunnes sopimuksen 11 artiklan mukaiset neuvottelut, joiden tarkoituksena on päästä sopimukseen kyseisen tuotteen lopullisesta luokittelusta, on käyty. II OSASTO ALKUPERÄ 2 artikla 1. Kambodzasta peräisin olevien tässä sopimuksessa määrättyjen järjestelyjen mukaisesti yhteisöön tuotavien tuotteiden mukana on oltava tähän pöytäkirjaan liitetyn mallin mukainen todistus, joka osoittaa tuotteiden alkuperämaan olevan Kambodza. 2. Kambodzan toimivaltaiset viranomaiset vahvistavat alkuperätodistuksen, jos kyseisiä tuotteita voidaan yhteisössä voimassa olevien sääntöjen mukaisesti pitää asianomaisesta maasta peräisin olevina tuotteina (alkuperätuotteet). 3. Ryhmiin III, IV ja V kuuluvia tuotteita voidaan kuitenkin tässä sopimuksessa määrättyjen järjestelyjen mukaisesti tuoda yhteisöön esittämällä viejän laskussa tai muussa kaupallisessa asiakirjassa amtama vakuutus siitä, että kyseiset tuotteet ovat yhteisössä voimassa olevien sääntöjen mukaisia Kambodzan alkuperätuotteita. 4. Edellä 1 kohdassa tarkoitettua alkuperätodistusta ei vaadita tuotaessa tavaroita, joita seuraa asianmukaisten yhteisön sääntöjen mukaisesti laadittu yleiseen tullietuusjärjestelmään kuulumiseen oikeuttava A-alkuperätodistus. 3 artikla Alkuperätodistus annetaan vain kirjallisesta hakemuksesta, jonka on tehnyt viejä tai tämän vastuulla toimiva valtuutettu edustaja. Kambodzan toimivaltaisten viranomaisten on varmistettava, että alkuperätodistus on täytetty asianmukaisesti, ja tätä varten niiden on vaadittava kaikki tarvittavat asiakirjatodisteet tai suoritettava kaikki aiheellisiksi katsomansa tarkastukset. 4 artikla Jos samaan luokkaan kuuluvia tuotteita varten on vahvistettu erilaisia alkuperän määrittämisperusteita, alkuperätodistuksissa tai -ilmoituksissa on oltava tuotteista riittävän tarkka kuvaus, jonka perusteella todistus on myönnetty tai ilmoitus laadittu. 5 artikla Pienet poikkeavuudet alkuperätodistuksen mainintojen ja niiden mainintojen välillä, jotka ovat tuotteiden tuontimuodollisuuksien suorittamista varten tullille esitetyissä asiakirjoissa, eivät sinänsä tee alkuperätodistuksen maininnasta epäilyttävää. III OSASTO KAKSINKERTAISEN TARKKAILUN JÄRJESTELMÄ I jakso Vienti 6 artikla Kambodzan toimivaltaisten viranomaisten on annettava vientilisenssi kaikille Kambodzasta vietävien tekstiilituotteiden lähetyksille, joihin sovelletaan tämän sopimuksen 4 artiklassa vahvistettuja lopullisia tai väliaikaisia määrällisiä rajoituksia, kunnes kyseiset tämän sopimuksen 3, 5 ja 7 artiklan nojalla mahdollisesti muutetut määrälliset rajoitukset ovat täyttyneet, ja kaikille tekstiilituotteiden lähetyksille, joihin sovelletaan tämän sopimuksen 1 artiklan 4 ja 5 kohdassa määrättyä kaksinkertaisen tarkkailun järjestelmää ilman määrällisiä rajoituksia. 7 artikla 1. Sellaisten tuotteiden vientilisenssin, joihin sovelletaan määrällisiä rajoituksia tämän sopimuksen mukaisesti, on oltava tähän pöytäkirjaan liitetyn mallin 1 mukainen ja sen on oltava voimassa koko sillä tullialueella, jolla Euroopan yhteisön perustamissopimusta sovelletaan. 2. Jos määrälliset rajoitukset on otettu käyttöön tämän sopimuksen mukaisesti, jokaisessa vientilisenssissä on vahvistettava muun muassa, että kyseinen määrä on luettu kyseisen tuoteluokan määrälliseen rajoitukseen; lisenssi voi koskea ainoastaan yhtä sellaista tuoteluokkaa, johon määrällisiä rajoituksia sovelletaan. Sitä voidaan soveltaa yhteen tai useampaan kyseisiä tuotteita sisältävään lähetykseen. 3. Sellaisten tuotteiden vientilisenssin, joihin sovelletaan kaksinkertaisen tarkkailun järjestelmää ilman määrällisiä rajoituksia, on oltava tähän pöytäkirjaan liitetyn mallin 2 mukainen. Lisenssi voi koskea ainoastaan yhtä tuoteluokkaa ja sitä voidaan soveltaa yhteen tai useampaan kyseisiä tuotteita sisältävään lähetykseen. Sen on oltava voimassa koko sillä tullialueella, jolla Euroopan yhteisön perustamissopimusta sovelletaan. 8 artikla Yhteisön toimivaltaisille viranomaisille on annettava viipymättä tieto kaikkien jo annettujen vientilisenssien peruuttamisesta tai muuttamisesta. 9 artikla 1. Sellaisten tekstiilituotteiden vienti, joihin sovelletaan määrällisiä rajoituksia tämän sopimuksen mukaisesti, on luettava sitä vuotta varten vahvistettuihin määrällisiin rajoituksiin, jonka aikana tavarat on lähetetty, vaikka vientilisenssi olisi annettu vasta lähetyksen tapahduttua. 2. Sovellettaessa 1 kohtaa tavarat katsotaan lähetetyiksi päivänä, jona ne lastataan ilma-alukseen, ajoneuvoon tai alukseen, jolla ne viedään maasta. 10 artikla Vientilisenssi on esitettävä 12 artiklan soveltamiseksi viimeistään kyseisen lisenssin kattamien tavaroiden lähetysvuotta seuraavan vuoden maaliskuun 31 päivänä. II jakso Tuonti 11 artikla Tuotaessa yhteisöön tuotteita, joihin sovelletaan tämän sopimuksen mukaisesti määrällisiä rajoituksia tai kaksinkertaisen tarkkailun järjestelmää, on esitettävä niitä koskeva tuontilupa. 12 artikla 1. Yhteisön toimivaltaiset viranomaiset antavat 11 artiklassa tarkoitetun tuontiluvan viiden työpäivän kuluessa siitä, kun tuoja on esittänyt vastaavan vientilisenssin alkuperäiskappaleen. 2. Tämän sopimuksen mukaisesti määrällisten rajoitusten alaisia tuotteita koskevien tuontilupien kelpoisuusaika tuonnissa koko sille tullialueelle, jolla Euroopan yhteisön perustamissopimusta sovelletaan, on kuusi kuukautta lupien myöntämispäivästä. 3. Niiden tuotteiden osalta, joihin sovelletaan kaksinkertaisen tarkkailun järjestelmää ilman määrällisiä rajoituksia, tuontilupien kelpoisuusaika tuonnissa koko sille tullialueelle, jolla Euroopan yhteisön perustamissopimusta sovelletaan, on kuusi kuukautta asiakirjojen myöntämispäivästä. 4. Yhteisön toimivaltaiset viranomaiset peruuttavat jo myönnetyn tuontiluvan, jos vastaava vientilisenssi on peruutettu. Jos yhteisön toimivaltaiset viranomaiset kuitenkin saavat tiedon vientilisenssin peruuttamisesta tai kumoamisesta vasta, kun tuotteet on jo tuotu yhteisöön, kyseiset määrät luetaan kyseessä olevan luokan ja kiintiövuoden määrällisiin rajoituksiin. 13 artikla 1. Jos yhteisön toimivaltaiset viranomaiset toteavat, että Kambodzan toimivaltaisten viranomaisten jotakin tiettyä luokkaa varten antamien vientilisenssien kattamat kokonaismäärät ylittävät jonakin sopimusvuonna kyseistä luokkaa koskevan määrällisen rajoituksen, joka on vahvistettu tämän sopimuksen 4 artiklan mukaisesti ja jota on voitu muuttaa tämän sopimuksen 3, 5 tai 7 artiklan mukaisesti, kyseiset yhteisön viranomaiset voivat pidättyä enää myöntämästä tuontiin oikeuttavia asiakirjoja. Tällaisessa tapauksessa yhteisön toimivaltaisten viranomaisten on ilmoitettava asiasta viipymättä Kambodzan toimivaltaisille viranomaisille ja tämän sopimuksen 11 artiklassa vahvistettu erityinen neuvottelumenettely aloitetaan heti. 2. Yhteisön toimivaltaiset viranomaiset voivat kieltäytyä myöntämästä tuontiin oikeuttavia asiakirjoja Kambodzasta peräisin oleville tuotteille, joihin sovelletaan määrällisiä rajoituksia tai kaksinkertaisen tarkkailun järjestelmää ja joille ei ole myönnetty tämän pöytäkirjan määräysten mukaisia Kambodzan vientilisenssejä. Jos yhteisön toimivaltaiset viranomaiset kuitenkin sallivat näiden tuotteiden tuonnin yhteisöön, kyseessä olevia määriä ei lueta asianmukaisiin, tässä sopimuksessa vahvistettuihin määrällisiin rajoituksiin ilman Kambodzan toimivaltaisten viranomaisten nimenomaista suostumusta, sanotun kuitenkaan rajoittamatta tämän sopimuksen 5 artiklan soveltamista. IV OSASTO VIENTILISENSSIEN JA ALKUPERÄTODISTUSTEN MUOTO JA LAATIMINEN SEKÄ YHTEISÖÖN SUUNTAUTUVAA VIENTIÄ KOSKEVAT YHTEISET MÄÄRÄYKSET 14 artikla 1. Vientilisenssit ja alkuperätodistukset voivat sisältää lisäkappaleita, jotka on asianmukaisesti sellaisiksi merkitty. Ne laaditaan englannin tai ranskan kielellä. Jos ne laaditaan käsin, ne on täytettävä musteella painokirjaimin. Asiakirjojen koon on oltava 210 × 297 mm. Käytettävän paperin on oltava valkoista, hiokkeetonta, liimakäsiteltyä kirjoituspaperia, joka painaa vähintään 25 grammaa neliömetriä kohti. Jos asiakirja muodostuu useammasta kappaleesta, vain ensimmäinen lehti, joka muodostaa alkuperäiskappaleen, on varustettava painetulla aaltomaisella taustakuviolla. Tässä kappaleessa on oltava selvästi merkintä "alkuperäinen" ja muissa kappaleissa merkintä "jäljennös". Yhteisön toimivaltaiset viranomaiset hyväksyvät ainoastaan alkuperäiskappaleen käytettäväksi tässä sopimuksessa vahvistetun menettelyn mukaista yhteisöön suuntautuvaa vientiä varten. 2. Jokaisessa asiakirjassa on oltava painettu tai muulla tavoin merkitty vakioitu sarjanumero, josta se voidaan tunnistaa. Tässä numerossa on oltava seuraavat osat: - kaksi kirjainta viejämaan yksilöimiseksi seuraavasti: KH, - kaksi kirjainta tulliselvityksen suorittavaksi maaksi tarkoitetun jäsenvaltion yksilöimiseksi seuraavasti: AT= Itävalta BL= Benelux DE= Saksan liittotasavalta DK= Tanska EL= Kreikka ES= Espanja FI= Suomi FR= Ranska GB= Yhdistynyt kuningaskunta IE= Irlanti IT= Italia PT= Portugali SE= Ruotsi, - yksinumeroinen luku, joka ilmoittaa kiintiövuoden seuraavasti: 9 vuodelle 1999, 0 vuodelle 2000, 1 vuodelle 2001, 2 vuodelle 2002, - kaksinumeroinen luku 01-99, joka ilmoittaa asiakirjan antaneen toimipaikan Kambodzassa, - viisinumeroinen juokseva luku 00001-99999, joka ilmoittaa tulliselvityksen suorittavaksi maaksi tarkoitetun jäsenvaltion. 15 artikla Vientilisenssi ja alkuperätodistus voidaan myöntää niiden kattamien tuotteiden lähettämisen jälkeen. Tällaisissa tapauksissa niissä on oltava joko merkintä "délivré a posteriori" tai "issued retrospectively". 16 artikla 1. Jos vientilisenssi tai alkuperätodistus varastetaan tai se katoaa tai tuhoutuu, viejä voi pyytää sen antaneelta Kambodzan toimivaltaiselta viranomaiselta kaksoiskappaleen, joka laaditaan tämän hallussa olevien vientiasiakirjojen perusteella. Näin annetussa todistuksen tai lisenssin kaksoiskappaleessa on oltava merkintä "duplicata" tai "duplicate". 2. Kaksoiskappale on päivättävä samalla päivämäärällä kuin alkuperäinen vientilisenssi tai alkuperätodistus. V OSASTO HALLINNOLLINEN YHTEISTYÖ 17 artikla Yhteisö ja Kambodza tekevät läheistä yhteistyötä tämän pöytäkirjan määräysten täytäntöönpanossa. Tätä varten molemmat osapuolet helpottavat yhteydenpitoa ja mielipiteiden vaihtoa, mukaan lukien tekniset kysymykset. 18 artikla Tämän päytäkirjan asianmukaisen soveltamisen varmistamiseksi yhteisö ja Kambodza avustavat toisaan tämän pöytäkirjan ehtojen mukaisesti myönnettyjen vientilisenssien ja alkuperätodistusten ja laadittujen ilmoitusten aitouden ja oikeellisuuden tarkastamisessa. 19 artikla Kambodza toimittaa Euroopan yhteisöjen komissiolle niiden viranomaisten nimet ja osoitteet, jotka ovat toimivaltaisia antamaan ja tarkastamaan vientilisenssejä ja alkuperätodistuksia, sekä mallit näiden viranomaisten käyttämistä leimoista ja niiden virkamiesten allekirjoituksista, jotka ovat valtuutettuja allekirjoittamaan vientilisenssit ja alkuperätodistukset. Kambodza ilmoittaa yhteisölle myös kaikista näitä tietoja koskevista muutoksista. 20 artikla 1. Alkuperätodistusten tai vientilisenssien jälkitarkastus toteutetaan pistokokein tai milloin tahansa yhteisön toimivaltaisilla viranomaisilla on perusteltua syytä epäillä todistuksen tai lisenssin aitoutta tai kyseessä olevien tuotteiden todellista alkuperää koskevien tietojen oikeellisuutta. 2. Tällaisissa tapauksissa yhteisön toimivaltaisten viranomaisten on palautettava alkuperätodistus tai vientilisenssi tai näiden jäljennös Kambodzan toimivaltaisille viranomaisille ja ilmoitettava tarvittaessa tutkimuksen tekemiseen oikeuttavat muotoa tai sisältöä koskevat perusteet. Jos kauppalasku on annettu, se tai sen jäljennös on liitettävä todistukseen tai lisenssiin taikka niiden jäljennöksiin. Viranomaisten on toimitettava myös kaikki saamansa sellaiset tiedot, joiden perusteella kyseisessä todistuksessa tai lisenssissä annetut tiedot vaikuttavat virheellisiltä. 3. Edellä 1 kohdassa olevia määräyksiä sovelletaan myös tämän pöytäkirjan 2 artiklassa tarkoitettujen alkuperäilmoitusten jälkitarkastuksiin. 4. Edellä 1 ja 2 kohdassa tarkoitettujen jälkitarkastusten tuloksista on ilmoitettava yhteisön toimivaltaisille viranomaisille viimeistään kolmen kuukauden kuluessa. Toimitettavissa tiedoissa on ilmoitettava, koskeeko kiistanalainen todistus, lisenssi tai ilmoitus todellisuudessa vietyjä tavaroita ja ovatko nämä tavarat sopimuksessa määrätyn järjestelyn perusteella vientikelpoisia. Annettaviin tietoihin on yhteisön pyynnöstä liitettävä myös jäljennökset kaikista asiaintilan ja erityisesti tavaroiden tosiasiallisen alkuperän määrittämiseen tarvittavista asiakirjoista. Jos kyseisissä tarkastuksissa ilmenee alkuperäilmoituksen käyttöön liittyviä järjestelmällisiä säännönvastaisuuksia, yhteisö voi soveltaa kyseisten tuotteiden tuontiin tämän pöytäkirjan 2 artiklan 1 kohdan määräyksiä. 5. Kambodzan toimivaltaisten viranomaisten on säilytettävä alkuperätodistusten jälkitarkastuksen varalta jäljennökset niistä sekä kaikista niihin liittyvistä vientiasiakirjoista vähintään kolme vuotta. 6. Tässä artiklassa määrätyn pistokokein toteutettavan tarkastusmenettelyn soveltaminen ei saa estää kyseisten tuotteiden luovuttamista kulutukseen. 21 artikla 1. Jos edellä 20 artiklassa tarkoitettu tarkastusmenettely tai yhteisön tai Kambodzan toimivaltaisten viranomaisten käytettävissä oleva tieto osoittaa tai näyttää osoittavan, etä tämän sopimuksen määräyksiä kierretään tai rikotaan, sopimuspuolten on tehtävä läheistä yhteistyötä asianmukaista kiireellisyyttä noudattaen tällaisten kiertämisten tai rikkomusten ehkäisemiseksi tai korjaamiseksi. 2. Tätä varten Kambodzan toimivaltaisten viranomaisten on tehtävä tai teetettävä omasta aloitteestaan tai yhteisön pyynnöstä tarvittavia tutkimuksia toimista, jotka ovat tai näyttävät yhteisön mielestä olevan tämän pöytäkirjan kiertämistä tai rikkomista. Kambodza ilmoittaa näiden tutkimusten tulokset yhteisölle, mukaan lukien kaikki asiaan liittyvä tieto, jonka avulla voidaan määrittää määräysten kiertämisen tai rikkomisen syyt ja tavaroiden todellinen alkuperä. 3. Yhteisön ja Kambodzan yhteisestä sopimuksesta yhteisön nimeämät viranomaiset voivat olla läsnä 2 kohdassa tarkoitettuja tutkimuksia suoritettaessa. 4. Edellä 1 kohdassa tarkoitetussa yhteistyössä yhteisön ja Kambodzan toimivaltaisten viranomaisten on vaihdettava kaikkea tietoa, jota kumpi tahansa sopimuspuoli pitää hyödyllisenä tämän sopimuksen määräysten kiertämisen tai rikkomisen ehkäisemiseksi. Tämä tietojen vaihto voi koskea Kambodzan tekstiilituotantoa ja tämän sopimuksen soveltamisalaan kuuluvien tekstiilituotteiden tyyppisten tuotteiden kauppaa Kambodzan ja kolmansien maiden välillä, erityisesti jos yhteisöllä on perusteltua syytä olettaa, että kyseisiä tuotteita voidaan kuljettaa Kambodzan alueen kautta, ennen kuin ne tuodaan yhteisöön. Nämä tiedot voivat sisältää yhteisön pyynnöstä kaikkien käytettävissä olevien asiaa koskevien asiakirjojen jäljennökset. 5. Jos on riittävästi näyttöä siitä, että tämän pöytäkirjan määräyksiä on kierretty tai rikottu, Kambodzan ja yhteisön toimivaltaiset viranomaiset voivat sopia sopimuksen 5 artiklan 4 kohdassa tarkoitettuihin tai muihin tarpeellisiin toimenpiteisiin ryhtymisestä estääkseen tällaisen kiertämisen tai rikkomisen toistumisen. Liite pöytäkirjassa A olevan 2 artiklan 1 kohtaan >PIC FILE= "L_1999215FI.003502.EPS"> Liite pöytäkirjassa A olevan 7 artiklan 1 kohtaan, malli 1 >PIC FILE= "L_1999215FI.003702.EPS"> Liite pöytäkirjassa A olevan 7 artiklan 3 kohtaan, malli 2 >PIC FILE= "L_1999215FI.003902.EPS"> PÖYTÄKIRJA B Se määrällisten rajoitusten vuotuinen lisäys, joka on mahdollista ottaa käyttöön tämän sopimuksen 4 artiklan nojalla, vahvistetaan sopimuspuolten keskinäisellä sopimuksella tämän sopimuksen 11 artiklassa määrättyä neuvottelumenettelyä noudattaen. Kyseinen lisäys ei saa missään tapauksessa olla suurempi kuin suurin vastaaviin tuotteisiin sovellettava lisäys, joka on vahvistettu kahdenvälisellä sopimuksella yhteisön ja minkä tahansa muun sellaisen kolmannen maan kesken, jonka kaupan määrä on Kambodzan kaupan määrän kanssa yhtä suuri tai siihen verrannollinen. YHTEISESTI HYVÄKSYTTY PÖYTÄKIRJAMERKINTÄ Markkinoillepääsy Neuvotteluissa, jotka koskivat sopimusta tekstiilituotteiden kaupasta Euroopan yhteisön ja Kambodzan kuningaskunnan välillä, sopimuspuolet kirjasivat yhteisymmärryksensä seuraavista asioista: 1. Kambodzan kuningaskunnassa nykyisin voimassa olevia Euroopan yhteisöstä peräisin olevien tekstiili- ja vaatetustuotteiden tuontiin sovellettavia tulleja ei koroteta tämän sopimuksen voimassaoloaikana(1). 2. Osapuolet sopivat, että ne eivät ota käyttöön tekstiili- ja vaatetustuotteita koskevia muita kuin tariffiesteitä tämän sopimuksen voimassaoloaikana. 3. Kambodza vahvistaa, että kaikki Kambodzan kolmansille maille antamat myönnytykset tai edut, jotka koskevat tekstiili- ja vaatetustuotteiden kauppaa, laajennetaan viipymättä ja ehdoitta koskemaan myös Euroopan yhteisöä suosituimmuuskohtelun periaatetta noudattaen, lukuun ottamatta myönnytyksiä ja etujen laajennuksia, jotka johtuvat AFTA-vapaakauppa-alueesta. (1) Kambodzan viranomaiset vahvistavat tämän kohdan soveltamisen tuoteluokkiin 51, 147 ja 154 mahdollisimman pian sen jälkeen, kun sisäinen hyväksyntämenettely on saatettu päätökseen.